Izziņa par atzinumos sniegtajiem iebildumiem Ministru kabineta rīkojuma projektam

 **“Par atļauju Iekšlietu ministrijai uzņemties valsts budžeta ilgtermiņa saistības, lai nodrošinātu Valsts ugunsdzēsība un glābšanas dienesta dalību starptautiskajā nevalstiskajā organizācijā “Eiropas Savienības Ugunsdzēsības virsnieku asociāciju federācija”** (VSS – 408)

1. **Jautājumi, par kuriem saskaņošanā vienošanās nav panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma |  | Projekta attiecīgā punkta (panta) galīgā redakcija |
| 1 | 2 | 3 | 4 | 5 |  | 6 |
| Nav. |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Saskaņošanas dalībnieki: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Saskaņošanas dalībnieki izskatīja šādu ministriju (citu institūciju) iebildumus: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā: |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **Iebildumi un priekšlikumi, kas saņemti par rīkojuma projektu**  |
| 1. | **Anotācija**  | **Tieslietu ministrija** (iebildums)Saskaņā ar Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – instrukcija Nr. 19) 14. punktu lūdzam papildināt rīkojuma projekta anotāciju ar izvērstāku skaidrojumu par iestāšanās Eiropas Savienības Ugunsdzēsības virsnieku asociāciju federācijā (turpmāk – federācija) nosacījumiem un procedūru. Proti, lūdzam norādīt, par kādu konkrēti dalībnieka statusu (asociācijas asociētā vai pilnīgā dalībnieka) atbilstoši rīkojuma projekta anotācijā norādītajam ir ticis iesniegts Latvijas ierosinājums, kā arī detalizēti raksturot nosacījumus attiecīgai dalībai (tai skaitā uzņemtās saistības, atskaitot dalības maksu) un kārtību (arī termiņu), kādā dalība tiks apstiprināta. | **Iebildums ņemts vērā.** | **Tiesību akta projekta anotācijas kopsavilkums** aiz vārdiem (turpmāk – FEU) papildināts ar vārdiem ”2020.gadā asociētā dalībnieka statusā un no 2021.gada pilnīga dalībnieka statusā.” |
| 2. | **Viss rīkojuma un anotācijas teksts** Starptautiskā organizācija | **Tieslietu ministrija** (iebildums) Vienlaikus vēršam uzmanību, ka no publiski pieejamās informācijas pirmšķietemi izriet, ka federācijas ir nevalstiska organizācija1, nevis starptautiska organizācija2, kā norādīts rīkojuma projektā un tā anotācijā. Norādām, ka, vērtējot attiecīgās organizācijas (tiesību subjekta) tiesisko statusu, juridiskajā literatūrā atzīts, ja attiecīgo tiesību subjektu neizveido valdība vai tā netiek izveidota vienošanās starp valstīm rezultātā un ja šī tiesību subjekta locekļi ir fiziskas personas vai privāto tiesību juridiskās personas, konkrētais tiesību subjekts ir nevalstiskā organizācija (sal. H.H.H. Rechenberg, Non-Governamental Organizations, EPIL 9, 1986, 276-82. lpp.; P. Malanczuk, Akehurst’s modern introduction to international law. 7th rev. ed., Routledge, 1997, 96. lpp.). Attiecīgi lūdzam izvērtēt un sniegt atbilstošu skaidrojumu par federācijas tiesisko statusu.Nepieciešamības gadījumā lūdzam precizēt rīkojuma projektu un tā anotāciju. sk. https://lobbyfacts.eu/representative/647b247ddad34e07af53b6c1d227b823/federation-of-european-union-of-fire-officer-associations; federācijas tīmekļa vietnē publicētās federācijas konstitūcijas 1.1. punkts noteic, ka federācija ir bezpeļņas organizācija, kas darbojas atbilstoši Luksemburgas tiesībām: *https://www.f-e-u.org/feu.php* starptautiska organizācija ir starptautisko publisko tiesību subjekts: pastāvīga valstu apvienība, ar tiesiskiem mērķiem, kurus realizē pilnvaroti orgāni, starptautiskajā organizācijā pastāv nošķirtība starp organizāciju un tās dalībvalstīm, kā arī organizācijai ir tiesiskas pilnvaras starptautiskajās attiecībās, ne tikai vienas vai vairāku dalībvalstu nacionālajās sistēmās. | **Iebildums ņemts vērā.** | Visā rīkojuma projekta un anotācijas tekstā vārdi ˝starptautiskā organizācija” aizstāti ar vārdiem ˝starptautiska nevalstiskā organizācija”˝ (attiecīgajā locījumā). |
| 3. | **Ministru kabineta sēdes protokollēmums** | **Tieslietu ministrija** (priekšlikums) Aicinām izvērtēt lietderību rīkojuma projektam pievienot Ministru kabineta sēdes protokollēmumu un nepieciešamības gadījumā attiecīgo protokollēmumu nepievienot, tādējādi samazinot uz Ministru kabinetu virzāmo dokumentu skaitu. | **Priekšlikums ņemts vērā** | Protokollēmums netiks pievienots |
| 4. | **Anotācijas I sadaļas 1. punkts ("Pamatojums")**Rīkojuma projekts ir izstrādāts, pamatojoties uz Ministru kabineta 2012.gada 31.jūlija noteikumu Nr.523 „Noteikumi par budžeta pieprasījumu izstrādāšanas un iesniegšanas pamatprincipiem” 34.3.apakšpunktu, lai nodrošinātu IeM uzņemties valsts budžeta ilgtermiņa saistības VUGD dalībai starptautiskā organizācijā FEU. | **Tieslietu ministrija** (priekšlikums). Vēršam uzmanību, ka atbilstoši instrukcijas Nr. 19 13. punktam anotācijas I sadaļas 1. punktā ("Pamatojums") norāda atsauci uz Deklarāciju par Ministru kabineta iecerēto darbību, attīstības plānošanas dokumentiem vai tiesību aktiem, no kuriem izriet nepieciešamība izstrādāt projektu vai kuru īstenošanu veicinās projekts. Attiecīgi lūdzam precizēt rīkojuma projekta anotācijā ietverto pamatojumu rīkojuma projekta izstrādāšanai, norādot kā pamatojumu, piemēram, par ministrijas iniciatīvu, jo Ministru kabineta 2012. gada 31. jūlija noteikumi Nr. 523 "Noteikumi par budžeta pieprasījumu izstrādāšanas un iesniegšanas pamatprincipiem" nosaka pamatprincipus, kā ministrijas un citas centrālās valsts iestādes izstrādā un iesniedz Finanšu ministrijā budžeta pieprasījumus vidējam termiņam, bet nav pamats konkrēta satura rīkojuma projekta izstrādei. | **Priekšlikums ņemts vērā** | Rīkojuma projekts ir izstrādāts, pamatojoties uz Iekšlietu ministrijas iniciatīvu, lai nodrošinātu IeM iespēju uzņemties valsts budžeta ilgtermiņa saistības VUGD dalībai starptautiskajā nevalstiskajā organizācijā FEU. |
| 5. |  **Anotācijas I sadaļas 2.punkts** Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtībaFEU ir starptautiska organizācija, kas veido Eiropas vadošo Ugunsdzēsības virsnieku asociāciju tīklu. FEU biedri (no Austrijas, Beļģijas, Čehijas, Dānijas, Igaunijas, Somijas, Francijas, Vācijas, Grieķijas, Ungārijas, Īrijas, Itālijas, Luksemburgas, Nīderlandes, Norvēģijas, Polijas, Portugāles, Slovēnijas, Spānijas, Zviedrijas, Lielbritānijas) ir gan publiskā sektora, gan nevalstiskās organizācijas, kas ir profesionālo ugunsdzēsības dienestu virsnieki vai vadības pārstāvji savās valstīs. FEU galvenais mērķis ir uzlabot ugunsdrošību un sniegt Eiropas iestādēm zināšanas jautājumos, kas saistīti ar ugunsdzēsēju brigāžu un ugunsdrošības attīstību Eiropā, un jo īpaši attiecībā uz organizāciju un vadību, struktūru, tehniskajām prasmēm, apmācību un ugunsdzēsības tehnoloģijām, lai iegūtu visefektīvākos un ekonomiskākos līdzekļus, lai mazinātu zaudējumus un kaitējumu dzīvībai, īpašumam un valsts ekonomikai ugunsgrēka, citu ārkārtas situāciju un katastrofu un visu saistīto vides jautājumu gadījumā.  | **Tieslietu ministrija** (priekšlikums) Vēršam uzmanību, ka ar terminu "kaitējums" saprotami gan tiesību aizskāruma rezultātā radušies zaudējumi (mantas samazinājums), gan nemantiskais kaitējums (nemantisko labumu aizskāruma rezultātā radušās negatīvās sekas). Attiecīgi aicinām to ņemt vērā un, ievērojot korektu terminoloģiju, rīkojuma projekta anotācijā nelietot terminu "zaudējumi" līdztekus terminam "kaitējums". | **Priekšlikums ņemts vērā** |  FEU ir starptautiska nevalstiska organizācija, kas veido Eiropas vadošo Ugunsdzēsības virsnieku asociāciju tīklu. FEU biedri (no Austrijas, Beļģijas, Čehijas, Dānijas, Igaunijas, Somijas, Francijas, Vācijas, Grieķijas, Ungārijas, Īrijas, Itālijas, Luksemburgas, Nīderlandes, Norvēģijas, Polijas, Portugāles, Slovēnijas, Spānijas, Zviedrijas, Lielbritānijas) ir gan publiskā sektora, gan nevalstiskās organizācijas, kas ir profesionālo ugunsdzēsības dienestu virsnieki vai vadības pārstāvji savās valstīs. FEU galvenais mērķis ir uzlabot ugunsdrošību un sniegt Eiropas iestādēm zināšanas jautājumos, kas saistīti ar ugunsdzēsēju brigāžu un ugunsdrošības attīstību Eiropā, un jo īpaši attiecībā uz organizāciju un vadību, struktūru, tehniskajām prasmēm, apmācību un ugunsdzēsības tehnoloģijām, lai iegūtu visefektīvākos un ekonomiskākos līdzekļus, lai mazinātu kaitējumu dzīvībai, īpašumam un valsts ekonomikai ugunsgrēka, citu ārkārtas situāciju un katastrofu un visu saistīto vides jautājumu gadījumā. |
| 6. |  **Anotācijas I sadaļas 2.punkts.** Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība Dalība minētās organizācijas vienotajā tīklā VUGD ļaus izmantot citu FEU dalībnieku pieredzi un labās prakses piemērus, profesionālās un praktiskās zināšanas, kas VUGD ir būtiski, lai iepazītos ar pētījumiem, jaunām un inovatīvām metodēm, kas būtu izmantojamas ugunsdzēsības un glābšanas, civilās aizsardzības dienestu pakalpojumu pilnveidošanā un kvalitātes uzlabošanā Latvijā. | **Tieslietu ministrija**. Aicinu informāciju par Valsts ugunsdzēsības un glābšanas dienesta dalībnieka statusu ietvert rīkojuma projekta anotācijā ne tikai kopsavilkuma sadaļā, bet arī I sadaļas 2. punktā. | **Priekšlikums ņemts vērā** | Dalība minētās organizācijas vienotajā tīklā 2020.gadā asociētā dalībnieka statusā un no 2021.gada pilnīgā dalībnieka statusā VUGD ļaus izmantot citu FEU dalībnieku pieredzi un labās prakses piemērus, profesionālās un praktiskās zināšanas, kas VUGD ir būtiski, lai iepazītos ar pētījumiem, jaunām un inovatīvām metodēm, kas būtu izmantojamas ugunsdzēsības un glābšanas, civilās aizsardzības dienestu pakalpojumu pilnveidošanā un kvalitātes uzlabošanā Latvijā. |
| Atbildīgā amatpersona |    |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Atbildīgā amatpersona:

14.07.2020 14:21